Kurumo de la kategorio virina kvaropa kajakado 500-metra (WK4 500m) dum la Olimpiaj ludoj 2016
**Mallongdistanca kurumo** estas fako de kajakado-kanuado, en kiu la pagajistoj provas kiel eble plej rapide trapasi difinitan distancon de kvieta akvo.

Priskribo
---------

### Kurejo

Kurejo povas esti ĉiu akvejo kun malforta fluo kun minimuma profundo de 2 metroj. Ĝi povas esti rivero, lago, kanalo aŭ artefarita kurejo. Ordinaraj distancoj estas: 200m, 500m, 1000m kaj 5km. La kurejo estas rekta kaj dividata en naŭ koridoroj disigate per buoj. En la Olimpia konkurso ĝi havas nur ok koridorojn. Escepto estas la kvin-kilometraj kurumoj. Ili estas rondkurejo sen koridoroj. Tiam la sportistoj komencas kurumon kiel grupo.

### Boato

Sportisto pagajante unupersonan konkurskanuon
La boatoj distingiĝas laŭ du vidpunktoj: La speco de boato kaj la pagajistonombro. Boato povas esti kajako kun la mallongigo *K* laŭ la angla vorto *kayak* aŭ kanuo kun la mallongigo *C* laŭ la angla *canoe*. Ambaŭ boatospecoj povas esti unu-, du- aŭ kvar-personaj. Pri tiuj boatoj ekzistas regularo de la ICF, kiu difinas kelkajn mezurojn kaj ties formon. La mezuroj estas maksimuma longo kaj minimuma pezo. Pri la formo de la  ŝelo la ICF postulas, ke ĝi estas konveksa laŭlonge kaj laŭlarĝe. Ankaŭ la antaŭa rando de la malfermaĵo devas esti la plej alta punkto de la boato. Cetere la sportistoj devas sidi aŭ genui *en* ĝi ne sur la boato. Dum kunsido en 2000 la ICF decidis forigi regulon pri minimuma larĝo, ĉar ĝi kaŭzis eksterordinarajn konstruaĵojn - la t.n. flugiloj - nur por plenumi la regulojn. Modernaj boatoj estas faritaj el multaj plastaj tavoloj interalie karbofibra plasto.

En konkursa kajako oni sidas sur turnebla sidilo kaj la piedoj apogiĝas ĉe la piedoapogilo. Per piedo oni ankaŭ direktas la ĉepoban rudron. Ofte ŝpruc-ŝirmilo kovras la malfermaĵon en kiu la sportisto sidas por eviti ke ŝprucanta akvo eniĝas en la kajakon.

En kanuo oni genuas sur unu genuo. Ĝi havas pli grandan malfermaĵon kaj ne havas rudron. Oni stiras ĝin per turno de la pagajo dum svingo. Pro la pozicio de la kanuisto ĝi estas pli renversiĝema ol kajako.

### Kategorioj

Ekzistas konkursoj por viroj (mallongigo M de la angla *man*), virinoj (W, *woman*) kaj miksitaj teamoj (X, *mixed*). La seksindikantaj literoj troviĝas antaŭ la ceteraj literoj. Ekzistis konkursoj ankaŭ por malmunteblaj kajakoj (angle *folding kayak*). En la olimpiaj ludoj du konkursoj okazis dum la ludoj en 1936. En la sekvanta tabelo troviĝas la kategorioj de la jaro 2020 de la mondopokalaj turniroj kaj olimpiaj ludoj. Ĝis 1975 okazis stafeta konkurso dum la monda ĉampionumo por po kvar solopaj viraj kajakistoj en teamo.

|  |  |  |
| --- | --- | --- |
| Boato | Kanuo | Kajako |
| Sekso | Viroj | Virinoj | Miksitaj | Viroj | Virinoj | Miksitaj |
| unuopa |  | C1 200m | - | K1 200m | K1 200m | - |
| C1 500m | C1 500m | K1 500m | K1 500m |
| C1 1000m |  | K1 1000m | K1 1000m |
| C1 5km | C1 5km | K1 5km | K1 5km |
| duopa |  | C2 200m | C2 200m |  | K2 200m | K2 200m |
| C2 500m | C2 500m |  | K2 500m | K2 500m |  |
| C2 1000m |  |  | K2 1000m |  |  |
| kvaropa |  |  |  | K4 500m | K4 500m |  |
|

La olimpiaj kategorioj de 2020 havas flavan fonon.

Konkursoj
---------

Du kajakistoj dum la unua monda ĉampionumo 1938 en Vaxholm (Svedujo)
La plej grava konkurso estas tiu kadre de la Olimpiaj ludoj okazante ĉiujn kvar jarojn. En la ludoj de 1924 ĝi estas elmontrata sporto. Ekde la ludoj de 1936 mallongdistancaj kurumoj ĉiufoje estas en la programo. En la neolimpiaj jaroj la mondoĉampionumo estas la plej grava konkurso. Ĝi ekzistas ekde la jaro 1938. Krom tiuj konkursoj ĉiujare ankaŭ okazas minimume du mondopokalaj turniroj. Dum olimpiaj ludoj kaj monda ĉampionumo nur po unu teamo de lando rajtas partopreni en kategorio. En la mondopokalaj turniroj maksimume du teamoj de lando rajtas partopreni en la sama kategorio.

Ekde la monda ĉampionumo 2010 la unua konkurso por virina kanuado (WC1 200m) oficiale estas parto de la programo post kiam virinaj kanuadaj konkursoj estis provokonkursoj en 2009. Ankaŭ konkursoj por malkapabluloj eniĝis la programon de la monda ĉampionumo en 2010.

### Programo

Almenaŭ tri boatoj necesas por komenci kurumon. Se la nombro de boatoj estas pli granda ol tiu de la koridoroj konkurso konsistas el pluraj etapoj.

Olimpiaj kategorioj laŭ jaro|  | MC1 | MC2 | MK1 | MFK1 | MK2 | MFK2 | MK4 | WC1 | WC2 | WK1 | WK2 | WK4 |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1936 | 1.000m |  | 1.000m | 10.000m | 1.000m | 10.000m | 10.000m | 1.000m | 10.000m | 10.000m |  |  |  |  |  |  |  | 1936 |
| 1948 | 10.000m |  |  | 500m | 1948 |
| 1952 | 1952 |
| 1956 | 1956 |
| 1960 |  |  | 4×500m |  | 500m | 1960 |
| 1964 |  | 1.000m | 1964 |
| 1968 | 1968 |
| 1972 | 1972 |
| 1976 | 500m | 500m | 500m | 500m | 1976 |
| 1980 | 1980 |
| 1984 | 500m | 1984 |
| 1988 | 1988 |
| 1992 | 1992 |
| 1996 | 1996 |
| 2000 | 2000 |
| 2004 | 2004 |
| 2008 | 2008 |
| 2012 | 200m |  | 200m | 200m | 200m | 2012 |
| 2016 | 2016 |
| 2020 |  |  | 500m | 200m | 500m | 2020 |
|

Referencoj
----------

1. ↑   History (angle). Alirita 29-a de decembro 2019.
2. ↑   Medalogajnintoj de la ICF. Arkivita el la originalo je 2010-01-05. Alirita 2010-01-05.

Eksteraj ligiloj
----------------

* Kategorio Mallongdistanca kurumo de kajakado-kanuado en la Vikimedia Komunejo (Multrimedaj datumoj)

Paĝo de la ICF pri la fako

|  |  |  |  |  |  |
| --- | --- | --- | --- | --- | --- |
| 

| v • d • rOlimpikaj sportoj |
| --- |
| Someraj | 
Arkpafado • 
Atletiko • 
Badmintono • 
Bazopilkado/Softbalo • 
Biciklado (voja, traka, transterena biciklado, BMX liberstila, BMX vetkura) • 
Boksado • 
Hokeo • 
Flugpilkado (hala, plaĝa) • 
Futbalo • 
Gimnastiko (Arta gimnastiko, Ritma gimnastiko, Trampolina gimnastiko) • 
Golfo • 
Halterlevado • 
Ĵudo • 
Kajakado-Kanuado (mallongdistanca kurumo, slalomo) • 
Karateo • 
Korbopilkado • 
Lukto • 
Manpilkado • 
Moderna pentatlono • 
Naĝado (Sporta naĝado, Plonĝado, Sinkrona naĝado, Akvopilkado, Maratona naĝado) • 
Pafado • 
Rajdado • 
Remado • 
Rugbeo • 
Rultabulado • 
Skermo • 
Sporta grimpado • 
Surfado • 
Tabloteniso • 
Tekvondo • 
Teniso • 
Triatlono • 
Velado
 |
| Vintraj | 
Alpa skiado • 
Arta sketado • 
Biatlono • 
Bobado • 
Glacihokeo • 
Glitŝtonludo • 
Liberstila skiado • 
Neĝtabulado • 
Nordia kombino • 
Rapid-sketado • 
Skeletonado • 
Skikurado • 
Skisaltado • 
Sledado
 |

 |